**ИЗВОД ИЗ КУЋНОГ РЕДА ДОМА УЧЕНИКА „БРАНКОВО КОЛО“, НОВИ САД**

ПРИЛАГОЂЕНО ПРИМЕНИ ПРЕВЕНТИВНИХ МЕРА У ЦИЉУ СПРЕЧАВАЊА ПОЈАВЕ И ШИРЕЊА „COVID-19“

1. Ученици се буде сами, радним даном најкасније до 07.30 часова, што проверава васпитач јутарње смене;
2. Ученик је обавезан да устане, обави личну хигијену, намести кревет, проветри и спреми собу;
3. Пре поласка у школу, у јутарњој или поподневној смени и непосредно пре вечерње прозивке, ученик је дужан да измери температуру и упише је у листу која се налази у соби. **Повишену телесну температуру ученик је дужан да пријави дежурном васпитачу.**
4. Ученици собу више пута дневно проветравају, појачано одржавају хигијену собе, уз обавезно једнонедељно генерално брисање и дезинфекцију пода, а свакодневно дезинфекцију квака и столова.
5. Постељину ученик носи сваке недеље кући на прање и доноси чисту
6. Приликом уласка ученика у дом, обавезно је мерење телесне темпертуре на самом улазу дома.
7. У дому је обавезно ношење маски у собама, током боравка у ходницима, купатилима и трпезарији приликом стајања у реду за оброк уз поштовање прописане физичке дистанце.
8. **Пре уласка у трпезарију ученици обављају прање руку у купатилу, а дезинфекција руку се обавља при уласку у трпезарију.**
9. У трпезарији се не одлажу школске торбе, кофери, телефони...
10. Време обавезног учења је пре подне од 08.00 до 11.00 часова, а после подне од 16.00 до 18.00 часова у зависности кад ученици похађају наставу; Могуће је прилагођавање времена учења другачијем школском режиму рада;
11. Вечерње продужено учење се привремено обуставља;
12. За време учења у дому се мора обезбедити ред и мир (без непотребне шетње, гласне музике, купања, окупљања и сл.);
13. Време исхрана у дому ће бити прилагођавано школским обавезама ученика:

***ученици улазе у трпезарију најкасније 15 минута пре означеног времена за крај оброка***

* + Доручак: од 06.00 до 08.00 часова, викендом 08.00-09.00;
  + Ручак: Од 11.00 до 12.00 и од 13.00 до 15.30 часова, викендом од 12.00 до 13.30 часова;
  + Вечера: Од 18.30 до 20.30 часова, викендом се дели хладна вечера у време ручка;

1. Слободно време је од 11.00 до 15.00 часова и од 18.00 до 22.00 часа
2. **Вечерњи продужени изласци се привремено обустављају, а врата дома закључавају у 22:00 часа.**
3. Посете нису дозвољене.
4. **Дружење** ученика у дому дозвољено је у времену од 11.00 до 15.00 часова и од 18.00 до 21.00 час и то **само у дворишту и тераси клуба уз поштовање прописане физичке дистанце, ношење маске и прописаног броја – до 10 ученика;**
5. **Окупљање ученика у собама није дозвољено.**
6. У заједничким просторијама може да борави само одређен број ученика уз поштовање мера заштите – биће видно означен дозвољен број ученика у учионицама,купатилима и другим заједничким просторијама;
7. Ученици су дужни да у 22.00 часа буду у својим собама, оставе отворена врата од собе и да измере и упишу у листу телесну температуру, пре доласка васпитача који обавља вечерњу прозивку;
8. Током целог дана, током 24 часа, у дому је дежурни васпитач;
9. Уколико ученик из било ког разлога не борави у Дому дужан је да он или његов родитељ обавести васпитача у року од 24 часа;
10. У Дом је забрањено пушење, уношење алкохола и наркотичких средстава, као и долажење под њиховим утицајем;
11. Ученици су дужни да чувају личну и заједничку имовину, а евентуално настале штете да новчано надокнаде;